Diari Oficial de la Generalitat Valenciana


Sumari del DOGV 4293, del 16-07-2002 (2002/7535)

Informació pública de l'alternativa tècnica de programa d'actuació integrada del sector la Coma Est de Borriol.
---------------------------------------------------------------------------------------------------------------

### Dades del document

Número de DOGV
:   4293

Data del DOGV
:   16-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7535


Organisme emissor
:   Aparthoteles la Coma, SLU

Tipus de document
:   Anunci

Informació pública de l'alternativa tècnica de programa d'actuació integrada del sector la Coma Est de Borriol. [2002/X7535]
  
En compliment del disposat a l'article 48 de la Llei 6/1994, de 15 de Novembre de la Generalitat Valenciana (LRAU), respecte a la simplificació del procediment a instància d'un particular en relació amb l'article 46.3 de l'esmentat text legal, la mercantil Aparthoteles La Coma, SLU, amb domicili al c/ Moyano nº 8 de Castelló de la Plana i CIF B-12458238, fa públic que ha formulat Alternativa Tècnica de Programa per al desenvolupament d'una Actuació Integrada en el Sector la Coma Est de Borriol, compost per memòria del Programa d'Actuació Integrada, Pla de Reforma Interior de Millora, Homologació Sectorial modificativa, Projecte d'Urbanització i Projecte de Reparcel·lació forçosa, i que els documents se sotmeten a informació pública per termini de 20 dies contats a partir del següent a la publicació d'este anunci al Diari Oficial de la Generalitat Valenciana. L'esmentada Alternativa Tècnica té per objecte la programació dels terrenys inclosos en el seu àmbit d'actuació.
  
L'Alternativa Tècnica de Programa i els anteriors documents que la comprenen han estat protocol·litzats mitjançant acta a la Notaria de la senyora Esperanza Quiles Pomares, situada a Benicàssim, c/ Sant Tomàs nº 115, pis 1er, on qualsevol persona podrà sol·licitar que li siga exhibida dins del termini de 20 dies contats a partir del següent a la publicació d'este anunci al DOGV, on se'n podrà obtindre còpia.
  
Així mateix, una còpia de l'esmentada documentació ha segut dipositada al Ajuntament de Borriol, plaça de la Font núm. 17, 12955 Borriol, d'acord al disposat a l'article 48.1.a) de la Llei 6/1994, i es fa constar la possibilitat de consultar en este ajuntament les actuacions derivades de la documentació presentada, i de presentar davant d'ell, per a la incorporació a estes, tant les al·legacions com alternatives tècniques que pretenguin competir amb l'exposada al públic. Este termini quedarà prorrogat per vint dies addicionals, si durant els deu primers d'informació pública alguna persona es comprometera de presentar una alternativa tècnica substancialment distinta a l'inicial i en donarà garantia. Les proposicions juridicoeconòmiques per executar qualsevol de les alternatives es presentaran durant els cinc dies següents a l'acabament del termini d'exposició al públic. Totes les actuacions podran ser objecte de consulta i al·legacions pels interessats durant els deu dies següents al d'obertura de les proposicions juridicoeconòmiques.
  
Es fa constar expressament que el present anunci es publica igualment als efectes prevists a l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, per als interessats que siguen desconeguts o amb el domicili ignorat, o que s'ha intentat fer l'avís i no s'ha pogut practicar.